Tony Hawk’s Underground

Tony Hawk’s Underground on vuoden 2003 syksynä julkaistu rullalautailupeli, joka on saatavilla PlayStation 2:lle, Nintendo GameCubelle, Game Boy Advancelle, Xboxille ja matkapuhelimille. Peli tunnetaan myös nimellä "THUG". Se on viides "Tony Hawk’s" -peli ja aloittaa kaksiosaisen "Underground"-sarjan. Pelissä voi luoda oman hahmon, ja siinä on mahdollista pelata myös verkkopeliä PS2-versiossa. Aikaisempiin eroten Undergroundissa painotetaan vahvasti tarinamoodiin. Peli oli myös ensimmäinen sarjaan kuuluvista peleistä, jossa voi laudan lisäksi kulkea kävellen. Myös autolla saattoi ajaa. Pelissä pystyy nyt myös luomaan omat erikoistemppunsa ja dekkinsä eli rullalaudan pohjapuolen kuviot.
Juoni.
Peli alkaa New Jerseystä. Eräs paikallinen rullalautalija (= pelaajan hahmo) päättää lähteä tavoittelemaan mainetta ja kunniaa ystävänsä Eric Sparrown kanssa. Pelaajan hahmo tekee vaikutuksen taidoillaan ainakin Chad Muskaan ja paikallisiin skeittailijanuorukaisiin sekä skeittikaupan omistajaan Stacy Peraltaan, mutta Ericin huonot välit paikallisten huumediilereiden kanssa saavat kaverukset hyppäämään junaan ja matkustamaan New Yorkiin, Manhattanille.
Pelaajan hahmo oppii Manhattanilla paljon uusia liikkeitä ja taitoja. Ensiksi tulee suorittaa tehtäviä kaupunginväelle kunnioituksen saavuttamiseksi. Lopulta hahmo on valmis tekemään ensimmäisen videon. Hahmo suorittaa kymmeniä onnistuneita temppuja palavan taksin yli, ja video onnistuu vakuuttamaan sponsorin, jonka kautta avautuu paikka Tampassa järjestettäviin rullalautailukilpailuihin. 
Tampassa huomataan, että kilpailu on täynnä, eikä pelaajan hahmo mahdu mukaan. Hahmo joutuu kadulle hakemaan kunnioitusta, ja lopulta paikka kisoihin avautuu, kun hahmon suorituksia nähnyt ammattilainen Tony Hawk järjestää hänelle paikan kisoihin.
Kisat käydään kolmessa osassa, joista kaksi täytyy suorittaa finaaliin pääsyksi. Finaalissa säännöt ovat yksinkertaiset: joka 30s sekunti vähiten pisteitä kerännyt lautailija eliminoidaan ulos kisasta. Ellei putoa jo alussa, kahtena viimeisenä mukana olevana ovat hahmo ja Eric. Juonen mukaan hahmo voittaa ja nappaa kunnon sopimuksen jonkun alan tunnetuimman skeittitiimin kanssa.
Matka käy San Diegoon tiimin päämajalle ilman Ericiä. San Diegossa tiimi pitää todella isot juhlat hahmon voiton kunniaksi. Juhlien jälkeen krapulainen hahmo kokoaa tiimin takaisin kasaan. Tämän jälkeen tiimi päättää järjestää kunnon skeittinäytöksen, jota ovat kaikki lehdistön edustajat seuraamassa. Sitten selviää, että Eric on myös päässyt mukaan tiimiin. Näytös vaikuttaa kaikki seuraajat, ja rahaa ropisee tiimin tilille.
On loman aika, seuraava pysäkki on Havaiji. Havaijilla hahmo päättää suorittaa erään upean tempun, jonka Eric ottaa videolle, jonka pitäisi saada koko maailma henkäilemään seisaaltaan. McTwist -temppu hotellin katolta ilmassa olevan poliisihelikopterin yli toisen hotellin terassin katoksen päälle. Temppu onnistuu ja tulee videolle. Kaverukset tietävät nauhoittaneensa varmaan maailman upeimman tempun.
Sen jälkeen tiimin on suunnattava katseensa Kanadan Vancouveriin, jossa on tulossa skeittausalan suurin kilpailu, Slam City Jam. Samalla käy ilmi, että Ericin kateus on ajanut hänet editoimaan hahmosi temppua niin, että näyttää, kuin Eric tekisi kyseisen tempun. Kisoissa Eric on koko karkeloiden tähti, kunnes hahmosi päättää haastaa hänet rullalautailun kaksintaisteluun kesken kisojen. Eric heittää kehiin upean temppukombon, ja hahmosi pitäisi tehdä juuri se sama temppuyhdistelmä ja vielä vähän parempana. Kuinka ollakaan, onnistut ja nousetkin taas kilpailujen kirkkaimmaksi tähdeksi.
Seuraavaksi suuntana on Venäjän Moskova, jossa ovat vielä yhdet pienet kilpailut. Hahmosi pitää panna kamat kasaan ja ehtiä vielä bussiin. Eric pyytää bussissa temppuaan anteeksi ja heistä tulee taas kaverit. Mutta kauan ei sekään kestä, sillä seuraavana yönä Eric lähtee humalassa ajelemaan panssarivaunulla ja törmää taidegallerian seinään. Eric pakenee paikalta ja kaikki jää hahmosi syyksi. Hahmosi joutuu vankilaan, ja kun Amerikan lähetystyö vapauttaa hänet, tiimi on jo lähtenyt. Joudut keräämään rahaa suorittamalla tehtäviä kaupunkilaisille saadaksesi rahat lippuun takaisin Yhdysvaltoihin.
Saatuasi rahat palaat Amerikkaan New Jerseyhyn. Heität jotain materiaalia paikan päällä uuteen videoon ja perustat oman skeittitiimisi. Lopussa Eric saapuu luoksesi urheiluautollaan alkuperäinen kasetti hahmosi supertempusta mukanaan. Hän haastaa hahmosi kaksintaisteluun kasetista, mikäli hän pystyisi seuraamaan häntä hänen parhaan temppulinjansa läpi yhdessä kombossa. Onnistut voittamaan hänet jälleen ja nouset huipulle takaisin voittamasi kasetin ansiosta.
Pelissä on myös toisenlainen päätös, jos pelin pelaa loppuun toisen kerran. Hahmosi vain lyö Ericiä nyrkillä naamaan ja ottaa kasetin ennen kuin hän ehtii haastaa hahmoasi mihinkään.
Lopuksi hahmosi tiimi päättää lähteä Australiaan Kissin keikalle, jossa hahmosi ehtii vielä tehdä pari tehtävää ennen keikan alkua.
Pelattavat alueet.
Pelissä pelattavat alueet perustuvat oikeisiin kaupunkeihin, jotka sijaitsevat Moskovaa lukuun ottamatta Pohjois-Amerikassa.
Lisäksi pelissä on neljä avattavaa maata: